German Masters 2014.
German Masters 2014. bio je profesionalni rangirni snukerski turnir koji je održan od 29. januara do 2. februara u Tempodromu u Berlinu kao sedmi rangirni turnir u sezoni 2013/14. Dva maksimalna brejka postignuta su u kvalifikacijama za ovaj turnir, koje su održane u Metrodomeu u Barnsleyu. Dechawat Poomjaeng postigao je 101. službeni, a svoj prvi maksimalni brejk u karijeri u meču protiv Zaka Suretyja. Već narednog dana Gary Wilson napravio je 102. službeni maksimalni brejk u meču protiv Rickyja Waldena. I njemu je to bio prvi maksimalni brejk u karijeri. Titulu je branio Ali Carter, ali je izgubio 4–5 od Poomjaenga već u 1. kolu. Ding Junhui osvojio je svoj 10. rangirni turnir u karijeri pobijedivši u finalu Judda Trumpa 9–5. Tako je postao prvi igrač koji je osvojio 4 rangirna turnira u jednoj sezoni nakon Stephena Hendryja, koji je to uspio u sezoni 1990/91.